open-index/open-wikipedia-markdown huggingface dataset:
Siperian kuvernementti

**Siperian kuvernementti** (myös *lääni*; ) oli hallintoalue Venäjällä vuosina 1708–1781. Se käsitti koko Siperian ja osan Uralin alueesta. Kuvernementin hallinnollinen keskus oli Tobolsk.

Vuoden 1708 hallintouudistus ei muuttanut Siperian aikaisemmin muotoutunutta kihlakuntajakoa. Vuonna 1719 perustettiin viisi kuvernementtiin kuulunutta provinssia, joiden keskuksia olivat Irkutsk, Jeniseisk, Solikamsk, Tobolsk ja Vjatka. Vuonna 1727 Vjatkan ja Solikamskin provinssit liitettiin Kazanin kuvernementtiin. Irkutskin provinssi sai itsenäisen aseman vuonna 1736. Vuonna 1738 perustettu Isetin provinssi liitettiin vuonna 1744 Orenburgin kuvernementtiin.

Alueen eristyneisyydestä johtuen Siperian kuvernöörillä oli mm. oikeus hoitaa ulkomaansuhteita. Vuonna 1764 kuvernementti nimettiin Siperian kuningaskunnaksi, joka sai lyödä omaa rahaa. Se lakkautettiin vuonna 1781, jolloin alue jaettiin Permin, Tobolskin ja Ufan käskynhaltijakunniksi.

## Lähteet
Hanna Kasjanova

**Hanna Anatolijivna Kasjanova** (o.s. **Melnytšenko**, , s. 24. huhtikuuta 1983 Tbilisi) on ukrainalainen seitsenottelija.

Melnytšenko oli 16:s Göteborgin EM-kilpailuissa 2006 (5&nbsp;942 pistettä). Vuonna 2007 hän oli viisiottelun kymmenes Birminghamin sisäratojen EM-kilpailuissa (4&nbsp;397 pistettä), mutta keskeytti Osakan MM-kilpailuissa. Pekingin olympialaisissa 2008 hän oli 14:s (6&nbsp;165 pistettä) ja Berliinin MM-kilpailuissa 2009 kuudes (6&nbsp;414 pistettä). Barcelonan EM-kilpailuissa 2010 hän keskeytti. Istanbulin sisäratojen MM-kilpailuissa 2012 hän sijoittui viisiottelussa seitsemänneksi pistein 4&nbsp;623. Lontoon olympialaisissa 2012 hän oli kymmenes pistein 6&nbsp;392. Göteborgin EM-hallikilpailuissa 2013 hän sai viisiottelussa pronssia tuloksella 4&nbsp;608 pistettä. Moskovan MM-kilpailuissa 2013 hän voitti seitsenottelun omalla ennätyksellään 6&nbsp;586. Hän voitti maailmanmestaruuden ilman yhtäkään lajivoittoa. Sopotin sisäratojen MM-kilpailuissa 2014 hän oli viisiottelussa seitsemäs tuloksella 4&nbsp;587 pistettä.

Melnytšenko avioitui kymmenottelija Oleksi Kasjanovin kanssa lokakuussa 2014. 

Kasjanova antoi huhtikuussa 2017 positiivisen dopingnäytteen ja sai yhdeksän kuukauden kilpailukiellon ajalle 22.5.2017–21.2.2018.

## Henkilökohtaiset ennätykset
:Lähde: Tilastopaja, IAAF

;Ulkoradat
*200 m: 23,85 (2013)
*800 m: 2.09,85 (2013)
*100 m aj: 13,26 (2013)
*Korkeus: 186 (2007, 2010, 2013)
*Pituus: 674 (2012)
*Kuula: 14,12 (2016)
*Keihäs: 46,61 (2016)
*7-ottelu: 6&nbsp;586 (2013)

;Sisäradat
*800 m: 2.14,35 (2012)
*60 m aj: 8,18 (2014)
*Korkeus: 184 (2012)
*Pituus: 641 (2012)
*Kuula: 14,19 (2014)
*5-ottelu: 4&nbsp;748 (2012)

## Lähteet

## Aiheesta muualla
Painekorkeus

**Painekorkeus** on ilmailussa käytetty lentokoneen lentokorkeuden mitta, jossa merenpinnan ilmanpaine ja sen muutos lentokorkeuden kasvaessa otaksutaan kansainvälisen standardi-ilmakehän mukaisiksi. Ilmailun koodeissa painekorkeuden tunnus on QNE.

Standardi-ilmakehän merenpinnan ilmanpaine on 1013,25&nbsp;hPa (1013,25&nbsp;mbar eli 29,92&nbsp;tuumaa elohopeaa). Painekorkeutta käytetään ilmailussa lennettäessä korkeilla lentopinnoilla.   

## Lähteet
Ljudmyla Josypenko

**Ljudmyla Josypenko** (, s. 24. syyskuuta 1984) on ukrainalainen seitsenottelija.

Hän oli viides 6&nbsp;416 pisteellä Berliinin MM-kilpailuissa 2009 voittaen maannaisensa Hanna Melnytšenkon kahdella pisteellä. Barcelonan EM-kilpailuissa 2010 hän sijoittui kuudenneksi ja Daegun MM-kilpailuissa 2011 kymmenenneksi. Helsingin EM-kilpailuissa 2012 hän saavutti alun perin hopeaa pistein 6387. Lontoon olympialaisissa hän sijoittui neljänneksi ennätyksellään 6618 pistettä.

Syyskuussa 2013 Josypenko sai biologisen dopingpassin perusteella neljän vuoden kilpailukiellon ajalle 27.3.2013–26.3.2017 ja samalla kaikki hänen tuloksensa 25.8.2011 alkaen hylättiin takautuvasti. Täten hän menetti muun muassa hopeansa Helsingin EM-kilpailuista 2012.

## Henkilökohtaiset ennätykset
:Lähde: Tilastopaja

;Ulkoradat
*200 m 23,68 (2009)
*800 m 2.12,51 (2011)
*100 m aj 13,64 (2009)
*Korkeus 188 (2009)
*Pituus 640 (2009)
*Kuula 13,15 (2009)
*Keihäs 51,30 (2009)
*7-ottelu 6&nbsp;423 (2009)

;Sisäradat
*800 m 2.19,90 (2007)
*60 m aj 8,40 (2008)
*Korkeus 183 (2007)
*Pituus 590 (2007)
*Kuula 12,47 (2007)
*5-ottelu 4&nbsp;298 (2007)

## Lähteet
Donatas Motiejūnas

**Donatas Motiejūnas** (s. 20. syyskuuta 1990 Kaunas) on liettualainen koripalloilija, joka edustaa Houston Rocketsia.

## Ura
Motiejūnas aloitti koripallon Žalgiris-Arvydas Sabonis-koulussa. Hän pelasi BC Žalgirisin eri joukkueissa, joista hänet nostettiin kaudeksi 2007–2008 edustusjoukkueeseen. Motiejūnas debytoi 17-vuotiaana Euroliigassa. Seuraavaksi kaudeksi Motiejūnas siirtyi BC Aisčiain riveihin ja teki joukkueen riveissä 19,9 pistettä ottelua kohden Liettuan koripalloliigassa. Lisäksi hän pelasi Nike Hoop Summitissa. Kaudeksi 2009–2010 Motiejūnas siirtyi monivuotisella sopimuksella Pallacanestro Trevisoon. Kauden 2011–2012 hän pelasi puolalaisessa Asseco Prokom Gdyniassa. Kesällä 2012 Motiejūnas siirtyi Houston Rocketsiin nelivuotisella sopimuksella.

## Lähteet

## Aiheesta muualla

*NBA:n pelaajaprofiili 
*Euroliigan pelaajaprofiili 
*Lega Basketin pelaajaprofiili  
*Liettuan koripalloliigan pelaajaprofiili
Montereynmänty

**Montereynmänty**, myös *radiatamänty*, (*Pinus radiata*) on mäntyjen sukuun kuuluva puu, joka on alun perin kotoisin Pohjois-Amerikan Kaliforniasta, missä sitä esiintyy paikoitellen rannikkometsissä Yhdysvalloissa ja Meksikossa. Sen Isla de Cedrosin alapopulaatio on vakaa, mutta muut populaatiot jatkuvasti pienenemään päin. Siksi laji luokitellaan nykyään erittäin uhanalaiseksi.

Montereynmännyn neulaset ovat kirkkaanvihreitä ja ne kasvavat kolmittain. Ne ovat 10–15 senttimetriä pitkiä. Vaaleanruskeat 7–14 senttimetriä pitkät kävyt kypsyvät toisena vuotenaan. Ne voivat säilyä useita vuosia avautumattomina. Puu kasvaa noin 30 metriä korkeaksi.

## Levinneisyys
Alkuperäisenä montereynmänty esiintyy Kalifornian rannikkoseudulla Yhdysvalloissa ja Meksikossa. Yhdysvaltojen puolella esiintyy lajin tyyppimuunnos *radiata*, joka kasvaa kolmena erillisenä populaationa Kalifornian osavaltiossa. Meksikon puolella kasvaa ulkonäöltään hieman poikkeava muunnos *binata*, jonka populaatioista toinen kasvaa Kalifornian niemimaan edustan Cedros-saarella ja toinen etäämmällä rannikosta Tyynellämerellä Guadalupe-saarella.

Montereynmänty on levinnyt viljeltynä hyvin laajalle, sillä se on yleinen puulaji etenkin lauhkeiden alueiden puuviljelmillä. Montereynmäntyä viljellään runsaasti esimerkiksi Chilessä, missä mäntyviljelmien pinta-ala on noin 1,4 miljoonaa hehtaaria. Muita viljelyalueita ovat muun muassa Uusi-Seelanti, Etelä-Afrikka ja Espanja. 

## Lähteet

## Aiheesta muualla
*Kassu – Kasvien suomenkieliset nimet: Montereynmänty (''Pinus radiata'')
*ITIS: ''Pinus radiata'' 
*United States Department of Agriculture (USDA): ''Pinus radiata'' 
*Centre for Agriculture and Biosciences International (CABI): ''Pinus radiata'' (radiata pine)
West Streetin metroasema

**West Street** on Glasgow'n metron asema Tradestonin kaupunginosassa Clyde-joen eteläpuolella Glasgow'ssa. Asema on avattu muun metrojärjestelmän tavoin vuonna 1896 ja uudistettu perusteellisesti 1970-luvun lopulla.

Kaupunkirakenteen muuttumisesta johtuen West Streetin asema sijaitsee nykyään melko harvaan rakennetulla teollisuusalueella ja se on koko metrojärjestelmän hiljaisin.

Vuoden 2008 helmikuuhun asti West Streetin asemalla oli liityntäpysäköintimahdollisuus, mutta siitä luovuttiin M74-moottoritien rakennustöiden vuoksi.
Iryna Sekatšova

**Iryna Sekatšova** (, s. 21. heinäkuuta 1976) on ukrainalainen moukarinheittäjä.

Hän karsiutui Budapestin EM-kilpailuissa 1998, Sydneyn olympialaisissa 2000, Münchenin EM-kilpailuissa 2002 ja Pariisin MM-kilpailuissa 2003. Ateenan olympialaisissa 2004 hän oli kahdeksas tuloksella 70,40 m, Helsingin MM-kilpailuissa 2005 kuudes tuloksella 69,65 m ja Göteborgin EM-kilpailuissa 2006 jälleen kahdeksas tuloksella 69,08 m. Hän karsiutui Pekingin olympialaisissa 2008 ja Berliinin MM-kilpailuissa 2009.

Hänen ennätyksensä on 74,52 m, jonka hän heitti Kiovassa 2. heinäkuuta 2008.

## Lähteet
Bodyguard

**Bodyguard** (*The Bodyguard*) on Mick Jacksonin ohjaama romanttinen trilleri vuodelta 1992. Elokuvan pääosissa nähdään Kevin Costner ja Whitney Houston.

## Juoni
*Bodyguard* kertoo Oscar-ehdokkaana olevasta laulajatähdestä Rachel Marronista (Houston), sekä henkivartija Frank Farmerista (Costner). Marron saa tappouhkauksia, ja Farmer palkataan suojelemaan häntä. Yhteistyö ei aluksi suju, sillä Marron ei pidä Farmerin tarkoista turvatoimista. Lopulta he kuitenkin rakastuvat toisiinsa.

## Rooleissa

## Soundtrack

Elokuvan soundtrack *[[The Bodyguard (albumi)|The Bodyguard]]* myi maailmanlaajuisesti yli 45 miljoonaa kappaletta, joten se on maailman myydyin soundtrack. Elokuva muistettaneen parhaiten Whitney Houstonin tulkitsemasta kappaleesta ”I Will Always Love You”.

## Vastaanotto
*[[Video-opas|Video-oppaassa]]* vuodelta 1994 Bello Romano kirjoitti elokuvan tarjoavan varman päälle tehtyä, sliipattua jännitystä ja antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet
Eppu

**Eppu** on suomalainen miehen etunimi. Tammikuuhun 2025 mennessä nimi Eppu oli annettu noin 680 miehelle ja noin 20 naiselle.  Nimi on ollut käytössä 1960-luvulta lähtien; sitä ennen sitä ei ollut annettu kenellekään.

Vuodesta 2025 lähtien Epun nimipäivä on 18. maaliskuuta.

## Tunnettuja Eppuja

* Eppu Kosonen (s. 1980), säveltäjä, tuottaja ja sanoittaja
* Eppu Pastinen (s. 1990), näyttelijä
* Eppu Salminen, alk. *Jarmo Salminen* (s. 1965), näyttelijä
* Eppu Varjamo (s. 2000), jääkiekkoilija

## Kuvitteellisia Eppuja

*Eppu, Tenavien hahmo
*Eppu, animaatiosarjassa *[[Eppu ja Nuppu]]*
*Eppu Palomäki, *Eevert Palomäki*, televisiosarjassa *[[Uusi päivä]]*

## Eppu taiteilijanimenä
*Eppu Ainesmaa, oik. *Eero Ainesmaa* (s. 1961), gospelmuusikko
*Eppu Nuotio, oik. *Eija-Riitta Nuotio* (s. 1962), näyttelijä ja kirjailija

## Muualla
* Rock-yhtyeen nimi: Eppu Normaali

## Lähteet
Moulay Haddou

**Moulay Haddou** (s. 14. kesäkuuta 1975 Oran) on algerialainen entinen jalkapalloilija. Puolustajana pelannut Haddou pelasi koko uransa kotimaassaan Algeriassa, jossa hän saavutti muun muassa Algerian cupin voiton 1996, sekä Afrikan Cup voittajien cupin voiton 1997 ja 1998. Haddou edusti myös Algerian maajoukkuetta vuosien 2000, 2002 ja 2004 Afrikan kisoissa.

## Lähteet
* National Football Teams
Danny Shittu

**Daniel Olusola ”Danny” Shittu** (s. 2. syyskuuta 1980 Lagos) on nigerialainen jalkapalloilija, joka seura on Englannin Valioliigassa pelaava Queens Park Rangers. Pelipaikaltaan Shittu on keskuspuolustaja ja hänet tunnetaan kovana taklaajana ja hyvänä pääpelaajana.

## Ura
Shittu aloitti uransa Charlton Athleticissa vuonna 1999. Kahden lontoolais-seurassa vietetyn kauden aikana Shittu ei pelannut otteluakaan Charltonissa vaan vietti aikansa lainasopimuksilla Blackpoolissa ja Queens Park Rangersissa. Vuonna 2002 QPR hankki Shittun itselleen 350 000 punnalla. Nigerialaisen aika "*Ärrissä*" oli menestyksekäs ja neljän kauden aikana hänelle kertyi yli 150 ottelua joukkueessa. 

6. elokuuta 2006 Valioliigaan noussut Watford hankki vahvan Shittun joukkueeseensa 1,6 miljoonalla punnalla. Kahden Watford-kauden jälkeen hän siirtyi Boltoniin. Hän siirtyi Millwalliin 20. lokakuuta 2010 puolen vuoden sopimuksella. Hän teki kuitenkin sopimuksen Queens Park Rangersin kanssa 27. tammikuuta 2011 ja palasi siis seuraan, jossa hän on pelannut suurimman osan urastaan. Hän pelasi ensimmäisen ottelunsa paluunsa jälkeen 22. helmikuuta 2012 voitto-ottelussa (2-0) Ipswichiä vastaan. Shittu ei ole kuitenkaan onnistunut saamaan peliaikaa QPR:n noustua Valioliigaan.

### Maajoukkueura
Nigerian maajoukkueessa Shittu debytoi 26. maaliskuuta 2002 ottelussa Paraguayta vastaan. Afrikan mestaruusturnauksessa Shittu on edustanut maataan vuosina 2008 ja 2010. MM-kisoissa Shittu nähtiin Nigerian paidassa vuonna 2010.

## Aiheesta muualla
*Profiili
Samir Beloufa

**Samir Beloufa** (s. 27. elokuuta 1979 Melun, Ranska) on algerialainen entinen jalkapalloilija. Puolustajana pelannut Beloufa edusti urallaan seuratasolla muun muassa AC Milania, Bastia ja Helsingborgsia.

## Ura
Beloufa pelaili aluksi AS Cannesin reservijoukkueessa kaudella 1996-1997, kunnes aloitti ammattilaisuransa Italiassa AC Milanissa kaudella 1997-1998. Peliajan vähyyden vuoksi hän pelasi yhden kauden lainassa Monzassa kaudella 1999-2000. Sittemmin Beloufa on pelannut pääosin Belgiassa ja kävi myös Ruotsissa kahden kauden verran Helsingborgsissa.

Beloufa edusti Algerian maajoukkuetta vuoden 2004 Afrikan kisoissa.

## Lähteet
* National Football Teams
Vera Rebrik

**Vera Rebrik** (, , s. 25. helmikuuta 1989 Jalta, Krim) on ukrainalainen, nykyään Venäjää edustava keihäänheittäjä.

Hän saavutti hopeaa sekä alle 18-vuotiaiden MM-kilpailuissa 2005 tuloksella 56,16 m että alle 20-vuotiaiden MM-kilpailuissa 2006 tuloksella 57,79 m. Kultaa hän sai sen sijaan alle 20-vuotiaiden EM-kilpailuissa 2007 tuloksella 58,48 m ja alle 20-vuotiaiden MM-kilpailuissa 2008 tuloksella 63,01 m. Alle 23-vuotiaiden EM-kilpailuissa hän sai hopeaa sekä Kaunasissa 2009 tuloksella 61,43 m että Ostravassa 2011 tuloksella 58,95 m.

Hän karsiutui Pekingin olympialaisissa 2008, mutta oli yhdeksäs Berliinin MM-kilpailuissa 2009 tuloksella 58,25 m. Hän sai hopeaa Belgradin universiadeissa 2009. Barcelonan EM-kilpailuissa 2010 ja Daegun MM-kilpailuissa 2011 hän karsiutui. Helsingin EM-kilpailuissa 2012 hän voitti kultaa Ukrainan ennätyksellä 66,86 m. Lontoon olympialaisissa hän karsiutui loppukilpailusta. Moskovan MM-kilpailuissa 2013 hän sijoittui 11:nneksi. Pekingin MM-kilpailuissa 2015  hän karsiutui loppukilpailusta.

Rebrikin ennätys on 67,30 m, jonka hän heitti Adlerissa 19. helmikuuta 2016. Hänen 10. heinäkuuta 2008 Bydgoszczissa heittämänsä 63,01 m oli alle 20-vuotiaiden maailmanennätys. Rebrik sai Venäjän kansalaisuuden vuonna 2014. Venäjän ja Ukrainan yleisurheiluliitot sopivat hänen edustusoikeutensa siirtymisestä Venäjälle ja Ukrainan kerrottiin pyytäneen tästä noin 150 000 euroa.

Rebrik ei kuitenkaan päässyt uuden kansalaisuutensa vuoksi vuoden 2016 EM-kisoihin, eikä Rion 2016 olympiakisoihin, koska venäläisurheilijat suljettiin niistä pois lukuisien dopingkäryjen vuoksi. Lontoon MM-kilpailuissa 2017 hän jäi karsinnassa ilman tulosta.

## Lähteet
Omega Conspiracy

__NOTOC__
**Omega Conspiracy** on speed metal -yhtye Agent Steelin vuonna 1999 julkaistu kolmas studioalbumi, jonka julkaisi Metal Blade. Tämä oli yhtyeen comeback-albumi, jolle yhtye nauhoitti uutta materiaalia ensimmäistä kertaa kolmeentoista vuoteen. Tämä oli viimeinen albumi, jolla soittaa yhtyeen pitkäaikainen perustajajäsen ja rumpali Chuck Profus ja ensimmäinen, jolla laulaa Bruce Hall. Myös basisti oli jälleen vaihtunut, tosin puolet levylle nauhoitetuista bassoraidoista on soittanut Steel Prophetin Vince Dennis. Musiikillisesti albumi jatkaa yhtyeen melodista speed metal -linjaa, joskin äänimaailmassa on raskaampia ja tummempia sävyjä, musiikin kuulostaessa näin enemmän thrash metallilta, mihin oman osansa antaa myös Bruce Hallin tummempi ja runsaasti karheampi vokalisointi.

Kappaleesta "It's Not What You Think" tehtiin yhtyeen ensimmäinen musiikkivideo.

## Kappaleet
#
#
#
#
#
#
#
#
#
#

## Kokoonpano
* Bruce Hall – laulu
* Juan Garcia – kitara
* Bernie Versailles – kitara
* Karlos Medina – basso
* Chuck Profus – rummut

## Arvostelut
* Allmusic: 
* The Metal Crypt: 

## Lähteet

## Aiheesta muualla
* 
*
Jakob Poulsen

**Jakob Bendix Uhd Poulsen** (s. 7. heinäkuuta 1983) on tanskalainen jalkapalloilija, joka edustaa Midtjyllandia. Pelipaikaltaan Poulsen on keskikenttäpelaaja. Hän on pelannut Tanskan maajoukkueessa 35 ottelua ja tehnyt kaksi maalia.

Teknisenä keskikenttäpelaajana tunnettu Poulsen edusti juniorina Esbjergiä ja debytoi Viggo Jensenin valmentamassa joukkueessa syyskuussa 2001. Ove Pedersenin otettua valmennusvastuu Esbjergissä Poulsen vakiinnutti paikkansa avauskokoonpanossa ja pelasi kaudella 2002–2003 21 kertaa. Seuraavalla kaudella Poulsen pelasi kauden kaikki 33 ottelua ja maalasi 7 kertaa. Kaikkiaan Poulsen teki 19 maalia 109:ssä Tanskan liigan ottelussa ennen kuin siirtyi Hollannin liigaan Heerenveeniin vuonna 2006. 

Kolmen ja puolen vuoden sopimuksen seuran kanssa tehnyt Poulsen ei ollut seuran ainoa tanskalainen, kun joukkueessa pelasivat Poulsenin maanmiehet Hjalte Nørregaard, Bo Storm, Timmi Johansen ja Ken Ilsø. Hollannissa Poulsen ei koskaan oikein vakiinnuttanut paikkaansa ja elokuussa 2008 hän palasi kotimaahansa Aarhusin riveihin.

Aarhusissa Poulsen pääsi pelaamaan tutun valmentajan alaisuudessa kun Ove Pedersen toimi päävalmentaja. Uralleen uutta nostetta Tanskasta hakemaan tullut Poulsen valloitti heti avauksen paikan ja hänet valittiin vuonna 2009 Tanskan Superliigan vuoden pelaajaksi. 

Elokuussa 2010 Poulsen siirtyi toiseen tanskalaisseuraan Midtjyllandiin. Hän pelasi siellä kaksi kautta. Heinäkuussa 2012 Poulsen siirtyi Ranskan toiseksi korkeimmalla sarjatasolla pelanneeseen Monacoon. Monaco nousi pääsarjaan kaudeksi 2013–2014.

Poulsen valittiin Tanskan joukkueeseen vuoden 2010 MM-kisoihin.

## Lähteet
*

### Viitteet
Lukman Haruna

**Haruna Abdulkarim Lukman** (s. 4. joulukuuta 1990 Jos) on nigerialainen jalkapalloilija, joka edustaa Fk Astanaa. Pelipaikaltaan Haruna on puolustava keskikenttäpelaaja.

Moderate Starsin ja Global Crystalin akademioissa Nigeriassa jalkapallo-oppinsa saanut Haruna liittyi Monacon riveihin tammikuussa 2008 ja allekirjoitti ammattilaissopimuksen seuran kanssa 25. toukokuuta 2009. 

Haruna edustaa maajoukkuetasolla Nigeriaa ja hänet valittiin maan joukkueeseen vuoden 2010 MM-kisoihin. Ensimmäisen maaottelumaalinsa keskikenttämies teki 30. toukokuuta 2010 ystävyysottelussa Kolumbiaa vastaan. Haruna kuului myös Nigerian alle 17-vuotiaiden maajoukkueeseen, joka voitti nuorten maailmanmestaruuden vuonna 2007.

## Aiheesta muualla
*http://nr.soccerway.com/teams/kazakhstan/fk-lokomotiv-astana/13104/transfers/
Les Valls de Valira

**Les Valls de Valira** on kunta Alt Urgellin comarcassa, Lleidan maakunnassa, Katalonian itsehallintoalueella, Espanjassa. Kunnan pinta-ala on 171,2 neliökilometriä ja asukkaita siellä on 832 (2009). Väestötiheys on 4,9 as./km². Väestöstä 7,5 prosenttia on 0–14-vuotiaita, 73,2 % on 15–64-vuotiaita ja loput 19,4 % yli 65-vuotiaita.

Les Valls de Valiran naapurikunnat ovat El Pont de Bar ja Baixa Cerdanyan comarcaan kuuluva Lles de Cerdanya kaakossa, Estamariu ja La Seu d'Urgell etelässä, Montferrer i Castellbò lännessä sekä Pallars Sobiràn comarcaan kuuluvat Alins ja Farrera luoteessa. Les Valls de Valiran kuntaan kuuluva erillinen Bescaranin alue rajoittuu Estamariun, El Pont de Barin ja Arsèguelin kuntiin. Pohjoisessa kunta rajoittuu Andorraan. Les Valls de Valirasta on matkaa maakunnan pääkaupunkiin Lleidaan 136 kilometriä.

Kunnan alueella sijaitsevia nähtävyyksiä ovat muun muassa kirkot Sant Serní de Tavèrnoles, Sant Martí de Bescaran, Santa Eulàlia d'Asnurri, Santa Eugènia d'Argolell, Sant Martí d'Ars ja Sant Pere d'Os de Civís.

Nykyinen Les Valls de Valiran kunta syntyi vuonna 1970, kun Anserallin (pinta-alaltaan 21,17 km²), Arsin (35,36 km²), Bescaranin (33,37 km²), Arcavellin (17,51 km²) ja Civísin (63,52 km²) kunnat yhdistyivät.

## Asutuskeskukset

Les Valls de Valiran asutuskeskukset ja niiden väkiluvut vuonna 2007:

Lähde: 

## Väkiluvun kehitys

Lähde: 

## Lähteet

## Aiheesta muualla

* Kunnan kotisivut  
* Kunta Municatin sivuilla 
* Kunta Idescatin sivuilla
GERB

**GERB** () on vuonna 2006 perustettu bulgarialainen keskusta-oikeistolainen puolue. Puolueen perustajasta ja puheenjohtajasta Boiko Borisovista tuli vuonna 2009 maan pääministeri.

Puolueen nimi tarkoittaa myös 'vaakunaa' bulgariaksi. Se ei ole virallisesti lyhenne mistään, vaikka kirjoitetaankin isolla. Puoluetta tosin edelsi *Bulgarian kansalaiset eurooppalaisen kehityksen puolesta* -järjestö (, lyh. **GERB**).

GERB sai jo toukokuun 2007 eurovaaleissa 21,7&nbsp;% äänistä ja viisi europarlamentaarikkoa, jotka liittyivät EPP-ryhmään. Myöhemmin myös puolue liittyi Euroopan kansanpuolueeseen helmikuussa 2008.

Heinäkuun 2009 vaaleissa GERB otti maanvyöryvoiton ja presidentti Georgi Părvanov nimitti Borisovin hallituksenmuodostajaksi.

Parlamenttivaaleissa maaliskuussa 2017 voitti keskustaoikeistolainen ja EU-myönteinen Gerb-puolue. joka sai yli 30% äänistä. Pääministeriksi nousi puolueen johtaja Boiko Borisov, joka on ollut aiemmin kahdesti maan pääministeri. Ensimmäisen kerran hän erosi pääministerin tehtävästä vuonna 2013 maanlaajuisten köyhyyttä ja korruptiota vastaan nousseiden protestien jälkeen ja toisen kerran vuoden 2016 presidentinvaalien jälkeen. Bulgariassa oli ollut vaikeuksia saada aikaan kestävää hallitusta ja vaalien jälkeen muodotettu hallitus oli maan neljäs hallitus neljän vuoden aikana ja vuoden 2017 vaalit olivat maan kolmannet parlamenttivaalit neljän vuoden aikana.

## Lähteet

## Aiheesta muualla

*ГЕРБ
Diego Pérez

**Diego Fernando Pérez Aguado** (s. 18. toukokuuta 1980 Montevideo, Uruguay) on uruguaylainen jalkapalloilija, pelipaikaltaan puolustava keskikenttäpelaaja. Hän pelasi ammattilaisena vuosina 1999−2015. Uruguayn jalkapallomaajoukkueessa hän pelasi 88 ottelua.

## Ura
### Seurajoukkueura
Pérez liittyi 19-vuotiaana Defensor Sportingiin ja nousi pian myös avauskokoonpanoon. Vuonna 2003 hän siirtyi Uruguayn suurseura Peñaroliin, mutta pelasi kauden aikana vain 13 ottelua. Kesällä 2004 hän teki sopimuksen Monacon kanssa. Kausi 2005–2006 sujui Pérezin osalta hyvin ja hän kuului valmentaja Francesco Guidolinin luottopelaajiin. Hän pelasi Monacossa kuuden kauden aikana kaikkiaan 146 Ranskan pääsarjaottelua, joissa teki kaksi maalia. Mestarien liigassa hän pelasi kuusi ottelua ja lisäksi kaksi karsintaottelua.

Pérez siirtyi Bolognaan kahden miljoonan euron siirtosummalla kesällä 2010. Seuraavien neljän kauden aikana hän pelasi 23−28 Serie A -ottelua. Kaikkiaan Italian pääsarjaotteluita kertyi hänelle 105. Bolognan pudottua Serie B:hen hän pääsi kaudella 2014−2015 kentälle vain kolmessa liigaottelussa ja lopetti uransa kauden jälkeen.

### Maajoukkueura
Pérez pelasi ensimmäisen A-maaottelunsa Uruguayn joukkueessa vuoden 2001 Copa Américan avausottelussa Boliviaa vastaan. Hän pelasi neljänneksi sijoittuneen Uruguayn kaikissa kuudessa ottelussa. Copa Américassa 2004 hän pelasi Uruguayn pronssijoukkueessa neljässä ottelussa. Vuoden 2007 maanosan mestaruuskilpailuissa hän pelasi viisi ottelua Uruguayn sijoittuessa neljänneksi. Copa Américassa 2011 hän pelasi Uruguayn kultajoukkueessa viisi ottelua mukaan lukien loppuottelu Paraguayta vastaan.

Pérez kuului Etelä-Afrikan MM-kilpailuissa 2010 Uruguayn avauskokoonpanoon kaikissa seitsemässä ottelussa joukkueen sijoittuessa neljänneksi. Hän oli joukkueessa myös Brasilian MM-kilpailuissa 2014 muttei päässyt pelaamaan yhdessäkään ottelussa.

## Lähteet
 

## Aiheesta muualla
* Tilastot L'Equipen sivustolla
Surprise Moriri

**Surprise Mohlomolleng Moriri** (s. 20. maaliskuuta 1980) on eteläafrikkalainen jalkapalloilija, joka edustaa Mamelodi Sundownsia. Pelipaikaltaan Moriri on keskikenttäpelaaja, mutta pystyy pelaamaan myös hyökkääjänä.

Moriri aloitti uransa Silver Starsissa vuonna 2002. Parin kauden jälkeen hän siirtyi nykyiseen seuraansa. Kaudella 2005/06 Moriri valittiin Premier Soccer Leaguen kauden pelaajaksi. Kyseinen kausi oli muutenkin menestyksekäs kun Mamelodi Sundowns juhli liigamestaruutta ensimmäisen kerran sitten vuoden 2000. Seuraavallakin kaudella seura juhli liigamestaruutta vaikka Moririn tehot jäivät pienemmiksi kuin edelliskaudella.

Etelä-Afrikan maajoukkueessa Moriri debytoi 8. lokakuuta 2003 ottelussa Lesothoa vastaan. Moriri on edustanut maataan vuoden 2008 Afrikan mestaruuskisoissa ja vuoden 2010 MM-kisoissa.
Koripallo kesäolympialaisissa 1992

**[[Koripallo]]** oli **[[kesäolympialaiset 1992|vuoden 1992 kesäolympialaisissa]]** ohjelmassa 13. kertaa olympialaisten historiassa. Kisat olivat ensimmäiset, jolloin mukana olivat NBA-pelaajat. Kisat muistetaankin Yhdysvaltojen Dream Team -joukkueesta, joka voitti kaikki pelit ylivoimaisesti.

## Mitalistit
### Miehet

### Naiset

## Miehet
### Alkulohkot
#### Lohko-A

#### Lohko-B

### Pudotuspelit

## Naiset
### Lopputulokset
#
#
#
#
#
#
#
#

## Lähteet
Yasuyuki Konno

**Yasuyuki Konno** (; s. 25. tammikuuta 1983 Sendai, Japani) on japanilainen jalkapalloilija, jonka nykyinen joukkue on Nankatsu SC. 

Vuodesta 2004 Tokyota edustanut Konno edusti Japania vuoden 2004 kesäolympialaisissa, jossa Japani jäi alkulohkoon. Puolustajan paikalla viihtyvä Konno kuului myös Japanin alle 20-vuotiaiden joukkueeseen nuorten MM-kisoissa 2003.

Konno valittiin Japanin joukkueeseen vuoden 2010 MM-kisoihin.

## Tilastot

## Lähteet

## Aiheesta muualla
*National Football Teams
*Japan National Football Team Database
Alienigma

__NOTOC__
**Alienigma** on speed metal/thrash metal-yhtye Agent Steelin vuonna 2007 julkaistu viides studioalbumi. Musiikillisesti se jatkaa kahden edellisen albumin linjaa, joskin soundi on muuttunut hieman raskaammaksi ja modernimmaksi. Albumi jäi laulaja Bruce Hallin viimeiseksi. Albumin julkaisi Mascot Records.

## Kappaleet
#
#
#
#
#
#
#
#
#
#

## Kokoonpano
* Bruce Hall – laulu
* Juan Garcia – kitara
* Bernie Versailles – kitara
* Karlos Medina – basso
* Rigo Amezcua – rummut

## Arvostelut
* Blabbermouth: 8/10

## Lähteet

## Aiheesta muualla
* 
*
Silmäkoralli

**Silmäkoralli** (*Lophelia pertusa*) on kivikoralleihin kuuluva syvänmeren koralli, jota tavataan lähinnä Atlantin valtameressä.

## Ulkonäkö
Silmäkoralli muodostaa suuria, puunnäköisiä runkokuntia, jotka voivat kiinnittyä alustaansa tai ajelehtia pohjan tuntumassa irrallaan. Sen polyypit ovat läpikuultavat ja väritykseltään valkoiset, vaaleanpunaiset tai kellertävät. Kussakin polyypissa voi olla jopa viisikymmentä lonkeroa. Polyyppien tukirangot ovat enintään sormenpaksuiset ja kiinnittyneet toisiinsa tiheän ”oksaston” muodostavilla ulokkeilla.

## Levinneisyys
Silmäkoralli elää syvänmeren vyöhykkeellä Atlantin valtameressä. Levinneisyysalue ulottuu Euroopan ja Afrikan länsirannikolta Pohjois- ja Etelä-Amerikan itärannikolle. Yksittäisiä havaintoja on tehty myös Madagaskarin aluevesillä. Suurin silmäkoralliriutta on Røstrevet, Pohjois-Norjassa Lofoottien saariryhmän lounaispuolella.

## Elintavat
Silmäkoralli elää kivikkoisessa tai pehmeässä merenpohjassa yleensä yli 150 metrin syvyydessä mutta joskus myös matalammissa rannikkovesissä. Se muodostaa suuria, merenpohjasta irrallaan ajelehtivia rykelmiä tai lauttoja, jotka voivat kasvaa 1 metrin korkuisiksi ja jopa 50 metrin läpimittaisiksi. Silmäkoralli kiinnittyy harvoin alustaansa, sillä tietyt sarveispiisieniin kuuluvat sienieläimet (*[[Cliona]]*) tunkeutuvat sen kuolleisiin osiin ja heikentävät niitä. Sienieläinten takia tukirangosta murenee jatkuvasti lukemattomia pieniä palasia, joiden ympärille voi alkaa kehittyä uusia runkokuntia.

## Lähteet
Benito de Soto

**Benito de Soto** (22. maaliskuuta 1805 Pontevedra – 25. tammikuuta 1832 Gibraltar) oli espanjalainen merirosvo ja *Burla Negra* -aluksen kapteeni. Hän on yksi tunnetuimmista viimeisen sukupolven merirosvoista Atlantin valtamerellä. Ennen uraansa merirosvona hän toimi orjakauppiaana. Hänellä oli merimiehen koulutus.

## Merirosvoura

De Soto matkusti Afrikkaan Buenos Airesista *Defense de Pedro* -laivalla vuonna 1827. Satamasta lähdön jälkeen de Soto alkoi suunnitella laivan valtaamista ja merirosvoksi ryhtymistä. Kun paluumatka Afrikasta alkoi, hän odotti laivan saapumista syvemmille vesille ja aloitti verisen kapinan liittolaisiensa kanssa. Aluksen kapteeni ja hänelle lojaalit miehistön jäsenet heitettiin laidan yli mereen. De Soto myi aluksessa olleet orjat.

Hän nimesi aluksensa *Burla Negra*ksi ja aloitti merirosvona toimimisen Karibianmerellä. Asioiden alkaessa sujua hän siirsi toimintansa Etelä-Atlantille. De Soton kerrotaan olleen hyvin julma; hän harvoin antoi vastustajilleen armoa tai mahdollisuutta liittyä hänen joukkoihinsa.

## Kiinnijäänti

Vuonna 1832 de Soto teki ryöstön intialaiseen kauppa-alukseen ja tappoi suurimman osan miehistöstä ja ryösti lastin. Hän jatkoi ryöstelyä ja seilasi kohti Espanjaa. Hänen aluksensa ajautui huonolla säällä karille ja miehistö yritti mahdollisimman rehellisiltä näyttäen pyytää apua ohikulkevalta alukselta. Aluksella oleva ryöstösaalis kuitenkin vesitti yrityksen. De Soto onnistui kuitenkin pakenemaan Gibraltarille.

De Soto saapui Gibraltarille epäonnekseen samaan aikaan kuin hänen ryöstämänsä intialainen kauppa-alus. Aluksen matkustajat tunnistivat hänet ja kuvernööri Sir George Don päätti lähettää hänet miehistöineen Cádiziin hirtettäväksi. De Soton kerrotaan huutaneen hirtäytyessään "*Adios Todos*" (suomeksi *näkemiin kaikille*).

## Lähteet
Jousitrio (Schönberg)

**Jousitrio** op. 45 on Arnold Schönbergin kamarimusiikkiteos vuodelta 1946. Schönber alkoi säveltää trioa 20. elokuuta 1946, hieman sen jälkeen kun oli kärsinyt lähes kuolemaan johtaneen sydänkohtauksen 2. elokuuta. Teos valmistui 23. syyskuuta. Schönberg oli ennättänyt suunnitella Harvardin yliopiston tilaamaa teosta jo ennen sairauskohtaustaan.

Jousitrio on täynnä äärimmäisiä vastakohtaisuuksia ja näennäisiä non sequitureja. Postuumisti julkaistussa esseessään ”Näin minä kuolin” () Schönberg kirjoitti kertoneensa monille, että teos kuvaa ”humoristisesti” hänen sairauttaan. Schönbergin oppilaan Leonard Steinin mukaan teoksessa kuultavat vastakkainasettelut kuvastavat paitsi säveltäjän sairastuttuaan kokemaa sekavuutta myös tämän vuorottelevia ”kivun ja kärsimyksen” sekä ”rauhan ja levon” kokemuksia.

12-säveljärjestelmää soveltava jousitrio jakautuu kolmeen osaan, joista kaksi ensimmäistä jakautuvat molemmat edelleen kahteen osioon.

Jousitrion kantaesitys tapahtui Cambridgessa Massachusettsissa 1. päivänä toukokuuta 1947, ja teoksen partituuri julkaistiin vuonna 1950.
## Lähteet

## Aiheesta muualla
* Muxeneder, Therese: String Trio op. 45. (Äänite ja teosesittely.) Arnold Schönberg Center, Wien. 27.6.2023.
Yöportieri

**Yöportieri** tai **Yöportieeri** (alkuperäiseltä nimeltä *Il Portiere di notte*) on italialainen Liliana Cavanin ohjaama, vuonna 1974 valmistunut draamaelokuva. 

## Juoni
Toisesta maailmansodasta on kulunut noin 15 vuotta, mutta edelleen muistot keskitysleireillä koetuista kauhuista raastavat Lucian mieltä. Lucia on matkalla Wienissä, kunnes hän kohtaa henkilön menneisyydestä – sodan aikana natsiupseerina toimineen Maxin. 

Sodan aikana Max kidutti Luciaa ja piti tätä seksiorjana keskitysleirissä. Nykyisin hän on yöportieerina wieniläisessä hotellissa, johon Lucia majoittuu kapellimestarimiehensä kanssa. Lucia ja Max huomaavat pian ajautuvansa takaisin pelottavan sadomasokistiseen suhteeseensa. Maxin natsiystävät kiristävät myös otettaan, kun mahdolliset oikeudenkäynnit uhkaavat heitä. 

## Näyttelijät

## Arvioita
*[[uusi Suomi|Uuden Suomen]]* ja *Iltalehden* yhteisessä videoliitteessä joulukuussa 1982 Heikki Eteläpää kirjoitti Liliana Cavanin kertovan oikein tehokkaasti ja elegantistikin tämän sairaan painajaisunen, mutta mitään vakavasti valaisevaa hän ei pysty aiheesta sanomaan. Eteläpää luonnehti *Yöportieria* vain perverssiksi melodraamaksi, joka on maustettu reilulla annoksella viitteellistä ja suorempaakin pornoa. Kati Sinisalo valitteli *[[Video-opas|Video-oppaassa]]* vuodelta 1994, että lupaava lähtöasetelma pyövelin ja uhrin sadomasokistisesta suhteesta hukkuu keinotekoiseen natsipsykologisointiin ja jännitysjuoneen. Hän antoi elokuvalle kaksi tähteä viidestä eli piti sitä keskinkertaisena.

## Lähteet
Caroline Link

**Caroline Link** (s. 2. kesäkuuta 1964 Bad Nauheim) on saksalainen elokuvaohjaaja. Linkin ohjaus *[[Jossain Afrikassa]]* (Nirgendwo in Afrika, 2001) palkittiin parhaan vieraskielisen elokuvan Oscar-palkinnolla vuonna 2003. Viisi vuotta aiemmin vuonna 1998 hänen ensimmäinen kokopitkä elokuvansa *[[Jenseits der Stille]]* oli ehdokkaana samassa palkintokategoriassa. 

Link opiskeli vuosina 1986–1990 müncheniläisessä  HFF München -televisio- ja elokuvakorkeakoulussa (*Münchner Hochschule für Fernsehen und Film*).
Florian Henckel von Donnersmarck

**Florian Graf Henckel von Donnersmarck** (koko nimeltään *Florian Maria Georg Christian Graf Henckel von Donnersmarck*, s. 2. toukokuuta 1973 Köln) on saksalainen elokuvaohjaaja, -käsikirjoittaja ja -tuottaja. Hän kuuluu sleesialaiseen Henckel von Donnersmarckin aatelissukuun, ja Saksan kansalaisuuden lisäksi hänellä on myös Itävallan kansalaisuus. Vuonna 2007 hänen elokuvansa *[[Muiden elämä]]* (Das Leben der Anderen) palkittiin parhaan kansainvälisen elokuvan Oscar-palkinnolla.

Donnersmarck syntyi Kölnissä, mutta eli lapsuudestaan ja nuoruudestaan kuusi vuotta New Yorkissa, kolme vuotta Berliinissä, neljä vuotta Frankfurt am Mainissa ja neljä vuotta myös Brysselissä. Suoritettuaan ylioppilastutkinnon hän opiskeli kaksi vuotta Pietarissa ja työskenteli sen jälkeen lyhyen aikaa venäjän kielen opettajana. Vuodesta 1993 vuoteen 1996 Donnersmarck opiskeli filosofiaa, politiikkaa ja kansantaloutta Oxfordin yliopiston New Collegessa.

Elokuva-alalle Donnersmarck päätyi harjoiteltuaan ohjausta Richard Attenborough'lle. Myöhemmin hän siirtyi müncheniläiseen HFF München -televisio- ja elokuvakorkeakouluun (*Hochschule für Fernsehen und Film München*), jossa hän ohjasi lyhytelokuvat *Dobermann* (1998) ja *Der Templer* (2002). Oscar-palkittu *Muiden elämä* oli Donnersmarckin ensimmäinen kokopitkä elokuva.

## Elokuvat
* *[[Muiden elämä]]* (2006)
* *[[The Tourist]]* (2010)
* *[[Teos vailla tekijää]]* (2018)

## Lähteet

## Aiheesta muualla
*
Bridge Streetin metroasema

**Bridge Street** on Glasgow'n metron asema Lauriestonin kaupunginosassa Clyde-joen eteläpuolella Glasgow'ssa. Asema on avattu muun metrojärjestelmän tavoin vuonna 1896 ja uudistettu perusteellisesti 1970-luvun lopulla.

Bridge Street on merkittävä vaihtoasema, sillä monet kaupungin eteläosaan menevistä busseista kulkevat aseman ohitse. Lisäksi asemalla on liityntäpysäköintimahdollisuus. Lähistöllä on myös entinen Bridge Streetin rautatieasema, joka kuitenkin suljettiin jo vuonna 1905.

Bridge Streetin asema palvelee myös läheistä O2 Academy -tapahtumakeskusta.

## Lähteet
Jolanda

**Jolanda** (myös **Yolanda**, **Iolanda**, **Jolán**) on useissa kielissä käytössä oleva naisen etunimi. 

Nimi esiintyi jo keskiajalla Ranskassa muodossa *Yolande*. Se on todennäköisesti alkujaan muunnos nimestä *Violante*, joka johtuu orvokkia tarkoittavasta latinan sanasta *Viola*. Toisaalta nimen on arveltu olevan germaanista alkuperää.

Suomessa nimi Jolanda on väestötietojärjestelmän voimassa ollessa annettu vuoden 2019 loppuun mennessä 449 naiselle ja nimi Yolanda 178 naiselle. Nimi ei sisälly suomalaiseen nimipäiväkalenteriin.

## Tunnettuja Jolandoja, Yolandoja ja Iolandoja
* Jolanda (1212–1228), Jerusalemin kuningatar, keisari Fredrik II:n toinen puoliso
* Yolanda Adams (s. 1961), yhdysvaltalainen gospel-laulaja
* Iolanda Balaș (, 1936–2016), romanialainen korkeushyppääjä
* Jolanda Batagelj (o.s. Steblovnik, aik. Čeplak, s. 1976), slovenialainen keskimatkojen juoksija
* Yolanda King (1955–2007), yhdysvaltalainen ihmisoikeusaktivisti ja näyttelijä
* Jolán Kleiber (o.s. *Kontsek*, s. 1939), unkarilainen yleisurheilija
* Yolanda Kondonassis (s. 1965), yhdysvaltalainen harpisti
* Jolanda di Maria Petris (1910–1987), italialaissyntyinen, Suomessa pitkään vaikuttanut ooppera- ja konserttilaulaja
* Yolanda Mérida (1929–2012), meksikolainen näyttelijä
* Jolanda Neff (s. 1993), sveitsiläinen maastopyöräilijä
* Yolanda Ngarambe (s. 1991), suomalais-ruotsalainen keskipitkien matkojen juoksija
* Jolanda de Rover (s. 1963), alankomaalainen uimari

## Kuvitteellisia Jolandoja ja Yolandoja

* Jolanda Matsson, Valentin Vaalan vuonna 1941 ohjaamassa elokuvassa *[[Antreas ja syntinen Jolanda]]*
* Yolanda Montez, *Wildcat II*, supersankaritar DC Comicsin sarjakuvissa sekä televisiosarjassa *[[Stargirl (televisiosarja)|Stargirl]]*

## Lähteet
Minna Kivelä

**Minna Kivelä** (s. 22. syyskuuta 1968 Helsinki) on suomalainen näyttelijä ja ohjaaja. Hän on esiintynyt useissa elokuvissa ja televisiosarjoissa kuten *[[Taivaan tulet (televisiosarja)|Taivaan tulet]]*, *[[Kätevä emäntä]]* ja *[[Närpiäiset]]*. Hänellä on poika.

Kesäkuussa 2012 hän toimii *[[Sissipuutarhurit]]*-ohjelman emäntänä.

## Filmografia

### Dubbaukset

## Lähteet
Huppu

**Huppu** on päällysvaatteeseen kiinteästi ommeltu tai siihen tarvittaessa kiinnitettävä vaatekappale, joka tyypillisesti peittää pään ja niskan, ulottuen toisinaan myös kasvojen päälle. Huppua voidaan käyttää esimerkiksi suojaamaan säältä, muodin sekä perinteen vuoksi, tai vaikeuttamaan käyttäjänsä tunnistamista.

## Historia
Vain harvoja keskiaikaisia (erityisesti miesten käyttämiä) hattuja tai huppuja on säilynyt nykypäiviin. Nämä ovat pääasiassa löydetty  Islannista, Skandinaviasta ja Englannista. Keskiajalla lyhyeen viittaan yhdistetty huppu chaperon () oli suosittu vaate Euroopassa. Usein huppu oli irtonainen, pään ja hartiat peittävä päähine tai hupullinen hartiaviitta ( suom. *luhka / lukka / luukko* ), jossa oli kasvojen kohdalla aukko. Hupputyyliset päähineet olivat suosituin päähinetyyppi aina 1400-luvun puoliväliin saakka.

## Rakenne
Nykyisin huput ovat tavallisesti valmistettu pehmeästä kankaasta ja ne muodostavat osan muuta vaatetta, kuten päällystakkia, anorakkia tai paitaa. Huppu voi olla kiinteä tai irrotettava. Huppu on kiinnitetty (tai jatkuu saumattomasti) vaatteen selkäosan yläreunasta ja ulottuu tavallisesti pään yli otsan reunalle. Puseroa, johon huppu on kiinnitetty pysyvästi, kutsutaan huppariksi.

## Käyttötarkoituksia

Kylmyyttä vastaan suojaavassa hupussa voi olla karvareunus, joka vähentää ilman liikettä kasvojen alueella. Akateemisissa tilaisuuksissa käytettävissä viitoissa voi olla huppu perinteen ja esimerkiksi näyttävyyden vuoksi. Sukelluspuvussa voi olla tiiviisti päätä myötäilevä huppu suojaamassa sukeltajaa kylmyydeltä. Makuupusseissa on usein huppuosa suojaamassa päätä kylmältä tai hyönteisiltä.

## Katso myös
* Huivi
* Sadetakki

## Lähteet

## Aiheesta muualla
Cowcaddensin metroasema

**Cowcaddens** on Glasgow'n metron asema Cowcaddensin kaupunginosassa Glasgow'n keskustan pohjoispuolella. Asema on avattu muun metrojärjestelmän tavoin vuonna 1896.

Metron uudistustöiden yhteydessä vuosien 1977 ja 1980 välisenä aikana asemalle rakennettiin uusi maanpäällinen lippuhalli. Samalla asennettiin laituritasolle vievät liukuportaat. Alkuperäinen yksilaiturinen rakenne kuitenkin säilytettiin.

Aseman lähellä sijaitsee muun muassa Glasgow’n taidekoulu.

## Lähteet
Corona Australidit

**Corona Australidit** on meteoriparvi. Sen radiantti sijaitsee Etelän kruunun tähdistön suunnassa. Parvi on aktiivisimmillaan 14.-18.3, ja maksimi on 16. maaliskuuta.

Parven ollessa aktiivisimmillaan, näkyy meteoreja keskimäärin 5 kappaletta tunnissa.

## Näkyvyys

Corona australidien radiantin deklinaatio on -48°, joten se ei näy Suomesta.

## Lähteet

* Astro.utu.fi
Mike Garson

**Mike Garson** (s. 29. heinäkuuta 1945 New York, Yhdysvallat) on yhdysvaltalainen muusikko ja pianisti. Hän on ttehnyt yhteistyötä David Bowien, Nine Inch Nailsin, Billy Corganin, Free Flightin ja The Smashing Pumpkinsin kanssa. Hän on julkaissut myös lukuisia sooloalbumeja vuodesta 1979 lähtien. Hän on vieraillut suomalaisen Omfalos Renaissance -yhtyeen esikoisalbumilla *Miekka ja kirsikankukka*.

## Diskografia
### Sooloalbumit
* 
* 
* 
* 
* 
* 
* 
* 
* 
* 
* 
*

## Aiheesta muualla
*Virallinen sivusto
National Ice Hockey League

**National Ice Hockey League** (lyh. NIHL) on Ison-Britannian jääkiekon toiseksi korkein sarjataso. Sarjassa pelaa kymmenen (10) joukkuetta. Maan korkein sarjataso, Elite Ice Hockey League, on suljettu sarja, joten NIHL:stä ei voi nousta.

Sarjan edeltäjä EPIHL perustettiin vuonna 1997 maan kolmanneksi sarjatasoksi, mutta kaudesta 2005-2006 se korvasi aiemmin toisena sarjatasona pelatun British National Leaguen (BNL) sen toiminnan päätyttyä kauden 2004-2005 jälkeen. Monet BNL:n joukkueista liittyivät kaudeksi 05-06 EPIHL:n. Kaudeksi 2019-2020 Englannissa tehtiin alempien sarjojen muutos ja National Hockey League jaettiin kolmeksi eri sarjaportaaksi.

## Sarjajärjestelmä

Sarjassa pelataan kuusinkertainen sarja kymmenellä joukkueella, jolloin kaikki pelaavat 54 ottelua runkosarjassa. Pelit pelataan suurelta osin lauantaisin ja sunnuntaisin kahden pelin viikkotahdilla lukuun ottamatta joulutaukoa.

Kahdeksan parasta joukkuetta pääsee pudotuspeleihin, jossa ensimmäisellä kierroksella pelataan jalkapallosta tutulla ottelupari-systeemillä ja otteluparien voittajat etenevät Play Off Finals-viikonloppuun, joka pidetään vuosittain neutraalilla Coventryn SkyDome Arenalla.

Sarjan mestarina pidetään joukkuetta, joka voittaa runkosarjan ja pudotuspelit ovat "vain" kauden päätöstapahtuma.

## Pelaajarajoitukset

EPIHL:n joukkueet saavat pukea ottelupäivänä 4 EIHA:n ulkopuolella juniorina pelannutta, EU-maan passin omistavaa pelaajaa. Näistä kolme (3) saa olla jäällä samaan aikaan.

## Taloudellinen tila ja taso verrattuna muihin sarjoihin

Pelaajabudjetit ovat ulkomaalaisrajoituksen ansiosta alhaisemmat, kuin maan pääsarjassa, EIHL:ssä. Kuitenkin sarja kärsii jatkuvasti taloudellisten syiden vuoksi sarjasta lähtevistä joukkueista.

EPIHL:n taso on Euroopan isoihin sarjoihin verrattuna selkeästi heikompi. Vertailussa maan pääsarjaankin on yllättävän suuri kuilu, sillä lähes poikkeuksetta EPIHL:n joukkue on hävinnyt selkein numeroin EIHL:n joukkueille.

## Joukkueet kaudella 2020-2021

## Sarjan mestarit

## Aikaisempia joukkueita

* Billingham Eagles (1997–1998)
* Blackburn Hawks (1998–1999)
* Chelmsford Chieftains (1998–2001, 2002–2008)
* England u20-u18 (2000–2003)
* Haringey Greyhounds (2000–2003)
* Hull Stingrays (2005–2006)

* Hull Thunder (1997–2003)
* Invicta Dynamos (1997–2003)
* Milton Keynes Kings (1998–1999)
* Nottingham Lions (2000–2003)
* Oxford City Stars (1998–1999)
* **Romford Raiders** (1998-2010)

* Solihull Barons (1997–1999, 2000–2002, 2003–2007)
* Sunderland Chiefs (1997–1998)
* Telford Tigers (2002–2009)
* Whitley Bay Warriors (1997–1998)
* Wightlink Raiders (1997–2009)

Lihavoituna viimeisimmän kauden jälkeen sarjasta lähteneet.

## Aiheesta muualla
* EPIHL virallinen sivusto
Live at Dynamo Open Air

**Agent Steel – Live at Dynamo Open Air ** on yhdysvaltalaisen metalliyhtye Agent Steelin vuonna 2005 julkaistu live-DVD, joka pitää sisällään lauantaina 5. kesäkuuta 2004 taltioidun konsertin, joka järjestettiin Goffertparkin festivaalialueella Nijmegenissä, Alankomaissa. Lisäksi DVD sisältää neljä bonuskappaletta sekä kuvagallerian. DVD:n julkaisi Scarlet Records.

## Kappalelista

# "Guyana (Intro)"
# "Unstoppable Force"
# "Rager"
# "Illuminati is Machine"
# "Ten Fists of Nations"
# "Bleed for the Godz"
# "Forever Black"
# "Wash the Planet Clean"
# "New Godz"
# "Know Your Master"
# "Agents of Steel"

## Bonuskappaleet

# "Children of the Sun"
# "Mad Locust Rising"
# "Earth Under Lucifer"
# "Avenger"

### Tietoa

Kaksi ensimmäistä kappaletta nauhoitettiin 4. kesäkuuta 2004 Dynamo Pre Partyssa, Eindhovenissa. 
Kolmas kappale nauhoitettiin 11. elokuuta 2003 Antwerpenissa, Belgiassa. 
Neljäs kappale nauhoitettiin 10. elokuuta 2003 Eindhovenissa.
Näköala vuorelta

**Näköala vuorelta** on Lauri Viljasen neljäs runokokoelma vuodelta 1938. Kirjan on kustantanut Werner Söderström Osakeyhtiö ja se on painettu ko. yhtiön kirjapainossa Porvoossa. Kirjassa on 141 sivua ja sen kannessa on pelkästään kirjailijan kullanvärinen nimikirjoitus vihreällä pohjalla.

## Runojen selityksiä
* *Näköala vuorelta* on omistettu kirjoittajan vaimolle.
* *Ilta kylvöaikaan* on Victor Hugolta.
* *Kotiseutu* on omistettu Kaarlo Marjaselle.
* *Oodi Nankingille* on merkitty Li-Tai-Pen tapaan.
* *Atahualpa* (Inka näkee murhatun espanjalaisen) on omistettu Olavi Paavolaiselle.
* *Uusi Don Quijote* on kirjoitettu Cervantesin puheeksi.
* *Anne Rutledge* on Edgar Lee Mastersilta.
* *Hypatia*n alussa on lainaus Plotinokselta.
* *Väinämöisen paluu* on omistettu Eino Leinon muistolle.
* *Maa raudan aikaan* on kirjoitettu Juhlaan Kansallisteatterissa toukokuun 16:ntena 1937.
* *Runoilija* on Aleksis Kiven 100-vuotisjuhlaan.
* *Sadun lintu* on omistettu V.A. Koskenniemelle.
* *Laulu ja kuolema* on omistettu Uuno Kailaan uurnan ääressä.
Berninan alue

**Berninan alue** (, ) on yksi Sveitsin 146:sta ja Graubündenin kantonin 11:stä hallinnollisesta alueesta. Se sijaitsee Berninasolan eteläpuolella kaakkoisimmassa Sveitsissä.

Alueeseen kuuluu kaksi kuntaa Val Poschiavon laaksossa: Brusio ja Poschiavo. Alueen pinta-ala on 237 neliökilometriä ja asukasluku 4&nbsp;656 (31.12.2016). Alueen pääkieli on italia.

## Lähteet

## Aiheesta muualla
*
Hwang Sok-yong

**Hwang Sok-yong** () on eteläkorealainen kirjailija ja toisinajattelija ja kuuluu maan tunnetuimpiin kirjailijoihin. Hän on saanut kotimaassaan useita palkintoja ja ollut ehdolla Prix Femina Éstranger -palkinnon saajaksi.

Hwang on ollut näkemystensä vuoksi vankilassa 1960-luvulla, ja hänet tuomittiin jälleen 1993 hänen palattuaan vapaaehtoisesta maanpaosta, jonne hän oli lähtenyt paheksutun Pohjois-Korean-vierailunsa jälkeen. Hän osallistui muun muassa 1980-luvulla Gwanjun kapinaan.

## Teokset (valikoima)
(ei suomennettu, ilmestyneet useilla kielillä)
*'Vieras', 2000-luvulla
*'Vanha puutarha', 2000-luvulla

## Lähteet
Lev Rubinštein

**Lev Semjonovitš Rubinštein** (; 19. helmikuuta 1947 Moskova, Neuvostoliitto – 14. tammikuuta 2024 Moskova, Venäjä) oli venäläinen runoilija, koulutukseltaan kielitieteilijä. 

## Elämäkerta
Rubinštein työskenteli kirjastonhoitajana ja kuului 1970-luvulla Neuvostoliiton underground-runoilijoihin. Hän oli moskovalaisen konseptualismin perustajia ja suuntauksen tärkeimpiä edustajia yhdessä runoilija Dmitri Prigovin (1940–2007) kanssa. Moskovolainen konseptualismi oli avantgardistinen liike, joka pilkkasi virallisesti hyväksyttyä sosialistista realismia.

Rubinštein kirjoitti tekstejään alun perin kirjaston luettelokorteille. Hän käytti inspiraation lähteenä kirjastonhoitajan ammattiaan ja siihen liittyvää neuvostobyrokratiaa. Hän myös esitti runojaan julkisesti, ja runoesitykset olivat eräänlaista absurdistista komediaa ja improvisaatiota.

Neuvostoliiton hajottua Rubinštein alkoi saada mainetta ja hänen teoksiaan voitiin julkaista. Hänet tunnetaan Venäjällä kolumneistaan, joita hän kirjoitti *[[Grani.ru]]*-julkaisuun. Kolumneissaan hän käsitteli ajankohtaisia kulttuurielämän aiheita ja muun muassa arvosteli maan johdon kulttuuripolitiikkaa. 1990-luvulla hän alkoi kirjoittaa kolumneja lehteen nimeltä *[[Itogi]]*. 

Rubinštein sai vuonna 1999 Andrei Bely -palkinnon.

Rubinštein vastusti avoimesti Vladimir Putinin politiikkaa ja oli säännöllisesti mukana hallinnon vastaisissa mielenosoituksissa. Venäjän hyökättyä Ukrainaan hän allekirjoitti useiden muiden merkittävien kirjailijoiden kanssa avoimen kirjeen, jossa tuomittiin Venäjän ”rikollinen sota” ja hallinnon ”valheet”. Rubinšteinia ei kuitenkaan missään vaiheessa pidätetty eikä häntä vastaan nostettu syytettä.

Rubinštein kuoli tammikuussa 2024 vammoihin, jotka hän sai jäädessään auton alle. Moskovan viranomaisten mukaan ajaja ei hidastanut tilanteessa ja kuskilla on 19 liikennerikkomusta edellisen 12 kuukauden aikana. Kuljettaja sai kuitenkin ehdollisen vankeustuomion.

## Teokset
Teos *Tässä olen minä* on korttipakka, joka alkaa valokuva-albumina:
# Tässä olen minä.
# Tässäkin olen minä.
# Ja tässä olen minä.
# Tässä ovat vanhemmat. Ilmeisesti Kislovodskissa. Kirjoitus: ”1952”.

Rubinšteinin teksti on suuri huijaus, joka hämmentää lukijaa, sanoo hänen suomentajansa Tomi Huttunen. Valokuva-albumi muuttuu korttipakan edetessä vuorovaikutuspeliksi.
### Suomennetut
* 
* ilmestyminen'', suom. Tomi Huttunen. Helsinki: Osuuskunta Poesia 2015 
;Runot
* Aika kuluu, suom. englannista Aki Salmela, julkaisussa: *Tuli & Savu: runouslehti*, 2009; nro 3
* Puhdas lyriikka, antologiassa: 
;Novelli
* Torstaista perjantaihin, antologiassa 

### Muita
**Случаи из языка* ('Kielen sattumia'), 1999
**Духи времени* ('Ajan hajusteet'), 2008

## Lähteet

	
## Aiheesta muualla

* Lev Rubinštein,  Päivittyvä luettelo suomennetuista runoista. Lahden kaupunginkirjaston runotietokanta. 
* Lew Rubinstein, der Poet, der aus der Bibliothek kam. 
* Lev Rubinštein, Marginaalikatuisuus, Idäntutkimus 2011: 2 (pdf)